ගොම පොහොර, කුකුළු පොහොර, එළු පොහොරවලට මෙම යන්ත‍්‍රයෙන් පිිළිස්සී බැහැර කෙරෙන අළු නියමිත පරිදි සම්මිශ‍්‍රණය කරලා කාබනික පොහොර නිපදවීමට ඔසු පරිසර පදනම මා සමඟ එකඟ වුණා. ඒ අනුව මෙම යන්ත‍්‍රය ගෘහස්ථ වශයෙන් භාවිත කරන පුද්ගලයන්ගේ පිළිස්සී ඉතිරිවන අළු ඔවුන්ගෙන් අපි මිලදී ගන්නවා. එම අළුවලින් නිපදවන කාබනික පොහොර වගාවලට යෙදවීමෙන් පරිසර හිතකාමී වස විසවලින් තොර ඵලදාවක් ලබාගන්න පුළුවන්.  එම එළවළු, පලතුරු ආහාරයට ගැනීමෙන් බොහෝ රෝගාබාධ වළක්වා ගන්නත් හැකි වෙනවා. හෝටල් ආශි‍්‍රව බැහැර කෙරෙන රයිස්, කොත්තු, ආප්ප, සහ බැදුම් වර්ග පිළිස්සීම සඳහාද විශේෂිත යන්ත‍්‍රයක් මේවන විට මා නිර්මාණය කරගෙන යනවා. එම යන්ත‍්‍රයේ ඇති උදුනෙන් ඉවුම් පිහුම් කටයුතු සිදුකිරීමට හැකිවන අතර අනෙක් පැත්තෙන් කසළ පිළිස්සීමද සිදුකෙරෙනවා. අප විසින් බැහැර කෙරෙන කසළ අප විසින්ම ප‍්‍රයෝජනවත් පරිදි පුළුස්සා පොහොර බවට පත්කිරීමෙන් විශාල ජනතා ගැටලූවක් වන කසළ මෙරටින් තුරන් කිරීමට අපට හැකිවෙනවා. මේ වෙනුවෙන් සහයෝගය ලබාදිය හැකි අයෙක් වෙතොත් 07222729391 දුරකතන අංකය ඔස්සේ කතා කරන්න පුළුවන් යැයි සරත් තිලකසිරි පැවැසීය.
පරිසර හිතකාමී වස විසවලින් තොර ඵලදාවක් ලබාගන්නේ කෙසේද?
එම අළුවලින් නිපදවන කාබනික පොහොර වගාවලට යෙදවීමෙන්